તેમાં પાલનપુર નજીક આવેલા ચંડીસર જી. આઈ. ડી. સી. થી મોટા થઈને રસાણા સુધીનો સ્ટેટ સમયનો ૬૦ ફૂટ પહોળાઈ ધરાવતો રસ્તો પાકો બનાવવા વર્ષ ર૦૦૯ થી માંગ કરવામાં આવી રહી છે તેમાં આ રસ્તો જમીન સંપાદન કે ખુલ્લો કરાવવાનો પણ પ્રશ્ન ન હોવા છતાં અને રજુઆતને ધ્યાને ન લેવાતા હજુસુધી આ પંથકના લોકો મુશ્કેલી વેઠી રહ્યા છે તેમાં ચંડીસરની વસ્તી ૭૯૪૩ અને મોટા ગામની વસ્તી ૪૬૮૦ તેમજ રસાણાની ૩૩પ૯ વસ્તી ધરાવતા ગામો છે અને આ રસ્તેથી આસપાસના ખેતરોમાં તથા ખેડૂતોના બાળકોને અભ્યાસના હેતુ માટે અગવડતા પડતી હોય છે અને સિમાડે રહેતી ખેડૂતોની દિકરીઓને ચોમાસા દરમ્યાન અભ્યાસઅર્થે જવામાં તકલીફ પડતી હોય છે તેમજ આ રસ્તો બનવાથી ભોંયણ,ઢુવા,સુંઢા,રસાણા,મોટા,માળવાપરા જેવા ગામોના ખેડૂતોને પણ લાભ થઈ શકે તેમ હોઈ તાકીદે અહી પાકો રસ્તો બનાવવામાં આવે તેવી માંગ પ્રવર્તી રહી છે.